Վանյա Դրկուշիչ

**Վանյա Դրկուշիչ** (, ), սլովենացի ֆուտբոլիստ, ռուսական «Սոչի» ակումբի պաշտպան և ավագ, Սլովենիայի հավաքականի խաղացող։

## Ակումբային կարիերա
Ֆուտբոլով սկսել է զբաղվել «Կրկա» ակումբի ակադեմիայում, 2014 թվականին տեղափոխվել է «Կրշկո»։  2015 թվականին Զագրեբի մրցաշարերից մեկում Դրկուշիչին նկատել են «Հերենվենի» սկաուտները և հրավիրել իրենց ակադեմիա, հետաքրքրություն է եղել նաև «Մարիբորի», Զագրեբի «Դինամոյի» և «Ատալանտայի» կողմից։ 2016-2019 թվականներին հանդես է եկել «Հերենվենի» երիտասարդական թիմերում՝ անցկացնելով 52 հանդիպում և դառնալով 9 գոլի հեղինակ մինչև 19 տարեկանների թիմում, ինչպես նաև 28 հանդիպում և մեկ գնդակ մինչև 21 տարեկանների թիմում։ 2018/19 մրցաշրջանում վեց անգամ ընդգրկվել է հիմնական թիմի հայտացուցակում, սակայն այդպես էլ նորամուտը չի նշել «Հերենվենի» կազմում։

2019 թվականի հուլիսին ազատ գործակալի կարգավիճակով տեղափոխվել է C Սերիայում հանդես եկող «Ռենդե»։ Ակումբի կազմում իր նորամուտը նշել է 2019 թվականի հոկտեմբերի 9-ին Իտալիայի С Սերիայի գավաթի առաջին շրջանի խաղում «Պոտենցա» ակումբի դեմ խաղում (4:1)։ C Սերիայում Դրկուշիչը չի խաղացել, և գավաթի խաղը նրա համար միակն է եղել «Ռենդեի» կազմում։  2020 թվականի հունվարին պայմանագիր է կնքել «Բրավոյի» հետ։  Ակումբի կազմում իր նորամուտը նշել է 2020 թվականի փետրվարի 23-ին Սլովենիայի առաջնության 21-րդ տուրի «Տաբորի» դեմ խաղում (2:1)։ Առաջին գնդակը խփել է 2020 թվականի հուլիսի 11-ին «Դոմժալեի» դեմ խաղում։ Ընդհանուր առմամբ հանդես է եկել «Բրավոյում» 2020-2021 թվականներին՝ ակումբի կազմում անցկացնելով 72 հանդիպում և դառնալով 4 գոլի հեղինակ։

2022 թվականի հունվարի 24-ին պայմանագիր է կնքել «Սոչիի»  հետ։  Ակումբում իր նորամուտը նշել է 2022 թվականի մարտի 7-ին Ռուսաստանի առաջնության 20-րդ տուրի «Ռոստովի» դեմ խաղում (1:0)՝ խաղադաշտ դուրս գալով մեկնարկային կազմում։ Իր նորամուտային մրցաշրջանում «Սոչիի» կազմում անցկացրել է 11 հանդիպում և ակումբի հետ նվաճել Ռուսաստանի առաջնության արծաթե մեդալները։ Ակումբի կազմում առաջին գնդակը խփել է 2022 թվականի նոյեմբերի 26-ին Մոսկվայի ԲԿՄԱ-ի դեմ Ռուսաստանի Գավաթի խմբային փուլի 6-րդ տուրի խաղում (1:2)։ Ռուսաստանի առաջնությունում առաջին գնդակը խփել է 2023 թվականի ապրիլի 1-ին Մոսկվայի «Դինամոյի» դեմ 21-րդ տուրի խաղում (2:0)։

## Կարիերան հավաքականում
2015 թվականից հրավիրվել է Սլովենիայի տարբեր տարիքի պատանեկան հավաքականներ։ 2015-2016 թվականներին հանդես է եկել մինչև 17 տարեկանների հավաքականում, որի կազմում անցկացրել է 17 հանդիպում։ 2017 թվականին երեք հանդիպում է անցկացրել մինչև 18 տարեկանների թիմի կազմում, ինչպես նաև հինգ հանդիպում և մեկ խփած գնդակ մինչև 19 տարեկանների հավաքականի կազմում։ 2019 թվականին իր նորամուտը նշել Է Սլովենիայի երիտասարդական հավաքականի կազմում՝ Վրաստանի երիտասարդական հավաքականի դեմ ընկերական խաղում։

2023 թվականի մարտին առաջին անգամ հրավիրվել է Սլովենիայի հավաքական։ Հավաքականի կազմում նորամուտը նշել է 2023 թվականի մարտի 26-ին՝ Եվրոպայի 2024 թվականի առաջնության ընտրական փուլի 2-րդ տուրի՝ Սան Մարինոյի հավաքականի դեմ խաղում (2:0)՝ հանդիպման 36-րդ րոպեին փոխարինելով Յակա Բիոլին։

## Ծանոթագրություններ

 
Կատեգորիա:Իտալիայի լեգեոներ ֆուտբոլիստներ
Կատեգորիա:Հերենվենի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սլովենացի ֆուտբոլիստներ
Կատեգորիա:Սլովենիայի հավաքականի ֆուտբոլիստներ
Կատեգորիա:Տղամարդկանց ֆուտբոլի պաշտպաններ